অনুশ্রী হলেন একজন ভারতীয় টেলিভিশন উপস্থাপিকা এবং অভিনেত্রী যিনি মূলত কন্নড় চলচ্চিত্রে অভিনয় করেন।  তিনি কন্নড় টেলিভিশনে একজন টেলিভিশন উপস্থাপিকা হিসেবে তার কর্মজীবন শুরু করেছিলেন এবং পরবর্তীতে একজন অভিনেত্রী হিসাবে আত্মপ্রকাশ করেন। তিনি দক্ষিণ ভারতের সর্বোচ্চ পারিশ্রমিকপ্রাপ্ত উপস্থাপিকাদের একজন। তার অভিনীত বেশিরভাগ ছবিই মূলত কন্নড় ভাষার। তিনি কর্ণাটক রাজ্য চলচ্চিত্র পুরস্কার জিতেছেন। তিনি মুরালি মিটস মীরা ছবির জন্য সেরা কন্ঠ শিল্পীর পুরস্কারও পেয়েছেন।   জীবনের প্রথমার্ধ  অনুশ্রী ভারতের কর্ণাটকের ম্যাঙ্গালোর অঞ্চলে এক টুলু -ভাষী পরিবারে জন্মগ্রহণ করেন। তার পিতামাতার নাম ছিল সম্পথ এবং শশিকলা।  তার এক ছোট ভাই আছে যার নাম অভিজিৎ। অনুশ্রীর ছোটবেলায় তার বাবা-মায়ের বিচ্ছেদ ঘটে এবং এরপর তার পিতার সাথে তার সম্পর্ক একপ্রকার ছিন্ন হয়ে যায়।  তিনি সেন্ট থমাস ব্যাঙ্গালোরে পঞ্চম শ্রেণী পর্যন্ত পড়েছিলেন, তারপর তিনি ম্যাঙ্গালোরের নারায়ণ গুরু স্কুলে ভর্তি হন। প্রাক-বিশ্ববিদ্যালয় শিক্ষা শেষ করার পর তিনি বেঙ্গালুরুতে ফিরে আসেন এবং সেখানে তিনি টেলিভিশন অনুষ্ঠান উপস্থাপনার প্রস্তাব পেতে শুরু করেন।    কর্মজীবন  অনুশ্রী ম্যাঙ্গালোরের জনপ্রিয় টেলিভিশন চ্যানেল নাম্মা টিভিতে টেলি অন্ত্যক্ষরী নামে একটি সঙ্গীত অনুষ্ঠানের উপস্থাপিকা হিসেবে তার কর্মজীবন শুরু করেন।  তিনি ইটিভি কন্নড়ের টেলিভিশন অনুষ্ঠান ডিমান্ডাপ্পো ডিমান্ডুতে উপস্থাপিকা হিসেবে কাজ শুরু করেন যা তাকে বেশ জনপ্রিয় করে তোলে। তিনি রিয়েলিটি শো বিগ বস কন্নড় ১- এও অংশগ্রহণ করেছিলেন। এছাড়াও তিনি সুবর্ণ ফিল্ম অ্যাওয়ার্ডস, ফিল্মফেয়ার অ্যাওয়ার্ডস, টিভি৯ ফিল্ম অ্যাওয়ার্ডস, জি মিউজিক অ্যাওয়ার্ডস, সিআইআইএমএ অ্যাওয়ার্ডস, সেলিব্রিটি ক্রিকেট লীগ এর মতো বেশ কয়েকটি অনুষ্ঠান উপস্থাপনা করেছেন। পরবর্তীকালে তিনি কমেডি খিলাদিগালু, টোয়েন্টি-টোয়েন্টি কমেডি কাপ, কুনিয়োনা বারা এবং অন্যান্য অনেক বিখ্যাত টিভি অনুষ্ঠানে কাজ করেছেন।  বেঙ্কিপাটনা  ছবির মাধ্যমে কন্নড় চলচ্চিত্র জগতে তার প্রকাশ ঘটে। এই ছবিতে অভিনয়ের জন্য তিনি সেরা নবাগত অভিনেত্রী হিসাবে এন এ কে মিডিয়া অ্যাচিভমেন্ট পুরস্কার জিতে নেন। ২০১১ সালে মুরালি মিটস মীরা ছবির জন্য তিনি সেরা কন্ঠ শিল্পী হিসাবে কর্ণাটক রাজ্য চলচ্চিত্র পুরস্কার জিতেছিলেন। অনুশ্রী ইমরান সারধারিয়া পরিচালিত উপ্পু হুলি খারা ছবিতে এক প্রধান চরিত্রে অভিনয় করেছেন।  এখন তিনি কন্নড় টেলিভিশনের সর্বোচ্চ পারিশ্রমিকপ্রাপ্ত উপস্থাপিকাদের একজন।   চলচ্চিত্র তালিকা  বছর শিরোনাম ভূমিকা মন্তব্য  ২০১১ ভূমিতায়ী গৌরি ২০১১ মুরালি মিটস মীরা মীরা ভয়েস ডাবিং ২০১২ বেলি কিরানা অনন্যা ২০১৪ টিউবলাইট সন্ধ্যা ২০১৫ বেঙ্কিপাটনা পাভানি ২০১৫ রিং মাস্টার মধু ২০১৫ উত্তম ভিলেন তামিল সিনেমা বিশেষ উপস্থিতি  ২০১৬ মাধা মথু মানসী আইটেম নর্তকী বিশেষ উপস্থিতি  ২০১৭ উপ্পু হুলি খারা জানভি   পুরস্কার    ২০১১: কর্ণাটক রাজ্য চলচ্চিত্র পুরস্কার : সেরা ডাবিং শিল্পী (মহিলা) মুরালি মিটস মীরা -এর জন্য  ২০১৫: জি কুটুম্বা অ্যাওয়ার্ডস, সেরা জনপ্রিয় উপস্থাপিকা হিসাবে  ২০১৫: এনএকে মিডিয়া অ্যাচিভমেন্ট অ্যাওয়ার্ড - সেরা অভিষেক অভিনেত্রী: বেঙ্কিপাটনা  ২০১৬: জি কুটুম্বা অ্যাওয়ার্ডস ২০১৬ - সেরা উপস্থাপিকা হিসাবে  ২০১৭: জি কুটুম্বা পুরস্কার ২০১৭ - জনপ্রিয় উপস্থাপিকা হিসাবে  ২০১৮: কেম্পেগৌড়া প্রশস্তি   ২০১৮: জি কুটুম্বা অ্যাওয়ার্ডস ২০১৮ - প্রিয় উপস্থাপিকা হিসাবে  ২০১৯: জি কুটুম্বা অ্যাওয়ার্ডস ২০১৯ - প্রিয় উপস্থাপিকা হিসাবে  ২০২০: জি কুটুম্বা অ্যাওয়ার্ডস ২০২০ - প্রিয় উপস্থাপিকা হিসাবে  ২০২১: জি কুটুম্বা অ্যাওয়ার্ডস ২০২১ - প্রিয় উপস্থাপিকা হিসাবে  ২০২২: জি কুটুম্বা পুরস্কার ২০২২ - প্রিয় উপস্থাপিকা হিসাবে  তথ্যসূত্র বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিগ বস কন্নড় প্রতিযোগী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় টেলিভিশন উপস্থাপিকা